
PARTEA NEOFICIALĂ 


EXCELENȚA SA EPISCOPUL 
“Dr. VALERIU TRAIAN FREN TIU 


DISTINS CU LEGIUNEA DE ONOARE. 
— D-1 MINISTRU AL FRANŢEI GABRIEL PUAUX LA ORADEA. — 


Mare şi îmbucurătoare veste s'a răspândit cu o | Ercea, Angelescu, Moșoiu, lonaşcu, directorul prefec- 
săptâmână înainte, că Exc. Sa Episcopul Dr. Valeriu | turii Chirila, în reprezentanța d-lui prefect al judeţu- 
Tr. Frențiu, păstorul diecezei noastre, a fost propus la | lui, d-nul A. Crăciun viceprimar, d-nul chestor Popo- 
Paris pentru marea distincţie de Ofiţer al Legiunii de | viciu cu comisarii Anca şi Cherebeţiu, din partea 











onoare şi că Preşedintele Repu- 
blicii franceze a aprobat distinc- 
iiunea, iar Ministerul de externe 
din Paris a încredințat pe amba:- 
sadorul Franţei dela Bucureşti, 
D-l Gabriel Puaux să i-o remită 
personal. De fapt (dl. ministru 
_ încă din 1 Martie şi-a anunţat 
sosirea pentru ziua de 7 crt 
“seara, pentru a remite insigna 
Ordinului atât Excelenței Sale 
episcopului, cât şi Preacuvioasei 
Mame Amata de Sion, superioara 


maicilor Notre Dame de Sion i 


din localitate. 
Sosirea ambasadorului - 
Franţei la Oradea. 
Marţi în 7 crt., la orele 23.30 
D-l ministru plenipotenţiar şi tri- 
mis “ extraordinar al republicei 
franceze pe lângă Curtea Maje- 
stăţii Sale Regelui Carol Il al 








Excelenței Sale Episcopului Fren- 
țiu, Păr. Louis Barral, Păr. Dr. 
L. Tăutu, EPăr. Bretan, şi alţii. 
La,sosirea trenului în gară şi 
apariţia d-lui ministru cei pre- 
zenți l-au ovaţionat călduros. 
D-na Niciu a prezentat d-nei 
Puaux un frumos buchet de îlori 
albe; D-l Andrei Crăciun, vice- 
primar, salută pe D-l ministru în 
cuvinte călduroase, spunând că 
municipiul Oradea se simte foarte 
onorat de prezenţa d-lui ministru 
al celei mai preţioase aliate a . 
României, generoasa Franţă, cu 
atât, mai vârtos, că" d-l ministru, 
de câteori vine la Oradea (acum 
a treia oră), ştie să se folosească 
de prilej :a contribui fprin con- 
ferințele sale la. 'ridicarea nive- 
lului cultural al acestui munici- 
piu. —țIn numele prefecturii jude- 


României şi pe lângă guvernul Român, a sosit la Oradea | țului d-l Chirila, directorul prefecturii, în absenţa 
cu D-na, venind dela Cluj, unde, în aceiaşi zi, a remis | d-lui prefect, pe care îndatorirea oficială, zice d-l Chirila, 
insigniile aceluiaşi ordin d-lui general comandant al ! l-a chemat acum în altă“parte, salută pe d-l ministru, 
Corpului VI Armată din Cluj Prodn. Daşi la oră aşa | prezentând cele mai adânci omagii reprezentantului 
târzie, totuşi mulţi intelectuali, prieteni ai Franţei, s'au | Franţei, nobila şi generoasa noastră aliată, prin al 
inființat la gară în aşteptarea D-lui ministru Puaux. | cărei sprijin efectiv s'a putut realiza visul secular al 
Au fost de faţă, între alţii, D-l consilier la curtea de | populaţiei acestui județ şi al românismului întreg, 
apel Niciu cu D-na, d-nii prof. universitari Petrescu- ! România Mare. — D-l ministru mulţumeşte pentru căl- 

duroasa primire ce i se face. Strângând apoi mâna 
celor prezenţi, se urcă în maşina prefecturii, care-l 
duce, împreună cu d-na, la palatul episcopiei gr. cat,, 
unde d-l ministru este găzduit ca oaspe al Exc. Sale 
episcopului Frențiu. 
Solemnitatea remiterii insignei Legiunea de 
onoare Exc. Sale episcopului D. V. Tr. Frențiu. 
Miercuri, în 8 Martie crt., orele 11, în salonul 
festiv al palatului episcopiei gr. cat., în care era adu- 
nat întreg clerul gremial al eparhiei gr. cat., repre- 
zentanţii tuturor asociaţiilor religioase unite, și public 
numeros, Exc. Sa ambasadorul Franţei a remis Ex- 
celenței Sale episcopului Dr. V. Tr. Frențiu, în mod 
solemn, decretul de numire semnat de preşedintele 
republicei franceze şi insigna ordinului Legion d'hon- 
neur în grad de ofijer. D-l Puaux intră în sală 
ovaţionat de public, însoţit de Exc. Sa episcopul Tr. 
Frențiu şi familia. 
Discursul d-lui ministru Puaux. 
D-l ministru Puaux, cu supleţa-i caracteristică 
Francezului, expune, că Guvernul îrancez a aflat de stră- 
duințele şi eforturile depuse de 1. P. S. Sa pentru 


întărirea şi răspândirea culturii prin religie şi mai 


ales că în această nobilă străduință a făcut apel şi 
la concursul religioșilor francezi, pe cari i-a împărtă- 
şit de sprijin efectiv, pentru a putea lucra împreună, 
aici în România, şi mai ales aici în Transilvania, unde, 
în urma vitregiei vremurilor, cultura franceză nu e în 
de ajuns cunoscută, — la răspândirea şi ajungerea ma- 
rilor ideale ale omenirii prin cultura religioasă. De 
aceea Guvernul francez apreciind aceste merite ale 
Excelenței Sale, a hotărit a-l înregimenta în rândul 
acelor nobile persoane, care, străduindu-se pe diie.ite 
tărâmuri de activitate: economic, financiar, politic, 
literar, social, artistic şi religios, formând o frumoasă 
gardă de onoare, tind totuşi la acelaşi ideal : răspândirea 
şi întărirea culturii. Exc. Sa ministrul se simte şi 
personal fericit, că a îost ales dânsul pentru a putea 
remite Exc. Sale episcopului această distincțiune, a- 
vând astfel un prilej mai mult de a-şi putea arăta 
simpatia şi faţă de Exc. Sa personal şi faţă de eparhia 
Exc. Sale şi față de România, asupra cărora se re- 
varsă onoarea împărtăşită azi Enc. Sale episcopului 
acestei eparhii. Felicitându-l şi urându-i-să poată munci 
încă mulţi ani în direcţia începută, îi predă decretul de 
numire şi-i atârnă insigna pe piept. Publicul aplaudă, 
iar corul teologilor intonează de 3-ori Mulfi ani 
irăiască . . . | 

Răspunsul Exc. Sale Episcopului. 


Exc. Sa episcopul Dr. Valeriu Traian Frențiu, 
vădit emoţionat şi cuprins de bucurie amestecată cu 
modestie, răspunde cerându-şi voie să vorbească în 
limba maternă, fiindcă în urma culturii germane ce-a 
primit în cursul studiilor sale universitare, iar acum 
“ în România nici vârsta nici vremea nu i-a permis, 

| să-şi însuşiască perfect limba franceză. Mulţumește- 


apoi d-lui Ministru Puaux care l-a propus şi-acum a ve- 
nit chiar personal să-i predea decorația acordată de 


Excel. Sa preşedintele republicii franceze. Roagă să 
fie interpretul sentimentelor sale de mulțumită, omagii 


şi gratitudine către Exc. Sa preşedintele şi către D-l 
ministru de externe al Franţei. Spune mai de parte 
că națiunea franceză ca nici una alta a adus şi aduce 
prin misiunile sale în întreaga lume, cele mai mari 
şi mai nobile jertie pentru propagarea culturii şi a 
religiei. Aceste misiuni Ex. Sa le-a găsit deja ase- 
zate în România şi n-a făcut alta decât a crezut util 
să le exploateze şi pentru propagarea culturii latine 
aici la acest hotar etnic al României. Roagă sprijinul 
lor şi pe mai departe, pentruca prin propagarea cul- 
turii latine şi franceze, să putem ridica şi cultura ro- 


Î mânească. Exc. Sa episcopul termină urând viaţă 


lungă şi sănătate Exc. Sale ministrului şi strigă: 
Trăiască Franţa, Vive la France. Corul cântă: Mulţi: 
ani trăiască | 
Alte discursuri. 
la apoi cuvântul Ilustrisimul Domn Dr. Gheorghe 
Miculaș, prepozit şi vicar general episcopesc, care, în 
cuvinte bine alese, mulţumeşte Exc. Sale Ministrului 
Franţei, că a ţinut vrednic pe episcopul acestei eparhii 
să jîie decorat cu Legiunea de onoare; distincția acor- 
dată episcopului se refrânge şi asupra diecezei. Exc:: 
Sale episcopului îi doreşte să păstorească încă mulți 
ani, mergând toideauna pe calea cea bună, pentruca 


să poată câştiga răsplata bunului păstor. 

Vorbeşte apoi dl. A. Chirilă, directorul prefec- 
turii, arătând însemnătatea solemnităţii de azi, care: 
întrece catedrele unei serbări coniesionale locale. 

Dl. advocat Ștefan Mărcuș, preşedintele Comi-. 


fetului de direcţie al Agrului diecezan, salută pe dl. 
Ministru în numele mirenilor gr. cat. D-sa arată, în 
franțuzeşte, legăturile indestructibile de prietenie ce 
Sau creat de multe decenii între Franţa şi sora ei 
mai mică România. Gestul şi atențiunea acordată epi-: 
scopului român unit de aici este numai o nouă dovadă 
şi o nouă chazăşie de cimentarea acestei prietenii. 
Mirenii de aici salută cu bucurie toate legăturile me- 
nite a întări şi a consolida această prietenie și de 
aceea au sentimente de înaltă apreciere pentru dl. 
ministru Puaux, ştiind că D-sa încă este un fervent 
sprijinitor al acestei prietenii. Intorcându-se apoi în 
româneşte către Exc. Sa Episcopul Frențiu, îi amin- 
teşte tradiţiile mari ale acestei dieceze, bucurându-se, 
că la gloria înaintaşilor săi Exc. Sa adaogă și pe 
această de-a fi dânsul cel dintâi distins cu această 
mare onoare din partea nobilei şi: generoasei Franţe. 
li doreşte să păstorească mulți ani cu înţelepciune 
spre binele poporului românesc şi al Bisericii sale. — 
D-l adv. Mărcuş prin prestanța şi prezenţa sa a re- 
prezentat în mod demn Asociaţia Generală a Româ- 
nilor Uniţi. D-l ministru Puaux s'a şi întreținut mult 
cu D-sa, continuând firul ideilor sulevate de d-l Mărcuş. 

In numele studenţilor români uniţi, organizaţi în 
Astru, vorbeşte studentul Salustiu 7. Turdean, felicitând 
pe Exc. Sa. episcopul. 

Au mai urmat încă felicitări din partea revizora- 
tului şcolar al jud. Bihor prin d-l insp. Dr. Augustin 
Caba, din partea şcoalei normale române unite prin 
îr. Nicolas Dries, din partea aceleaşi şcoale prin ele- 


vul Cosma loan. 
Excelenţa Sa episcopul mulţumeşte tuturor pentru 


felicitări şi bunele urări, iar dl ministru Puaux ase- 
menea mulţumeşte tuturor pentru sentimentele de sim- 
patie manifestate cu acest prilej față de Ţara pe care 
o reprezintă. 
Solemnitatea dela Institutul 
Notre Dame de Sion. 

După terminarea remiterei festive a decoraţiei 
câtre Exc. Sa episcopul, D-i ministru Puaux, însoţit 
de Exc. Sa episcopul şi reprezentanţii autorităţilor, 
precum şi de o bunăparte a publicului, s'a daplasat 
la Institutul maicilor franceze, Notre Dame de Sion, 
unde la ore 12 a avut 
Legiunea de onoare în grad de cavaler către Prea- 
cuvioasa superioară a acestui institut, Mere Amata 
de Sion. La întrarea în Institut D-l minsitru şi D-na 
au fost întimpinaţi de întreg colegiul maicilor şi al 
surorilor, împreună cu toafe elevale institutului fru- 
mos decorate cu eşarpele caracteristice obişnuite în 
şcolile Sionului. La primire elevele au intonat în cor 
un cântec de bunăvenire. Serbarea remiterii a avut 
loc în elegantul salon al Institutului. Prin cuvântarea 
sa clasică D-l ministru Puaux a evocat pentru Maica 
superioară amintiri de o pătrunzătoare duioşie : anume, 
insigna adusă este o relicvie familiară în familia Prea- 
cuvioasei, primită de tatăl ei dela însuşi Napoleon înte- 
meietorul Ordinului Legiunii de onoare şi a fost pur: 
tată şi de un frateal dânsei, general; această insignă 
poartă nu cununa verde de-asupra stelei, ci coroana 
imperială franceză ; totuşi preşedintele republicii îran- 
ceze a admis să se folosească pentru distingerea 
membrilor familiei Clement, şi în special pentru di- 
'Stingerea Preacuvioasei superioare Mâre Amata-O- 
dille Clement, care are apreciabile merite pe terenul 
conducerii şi organizării şcoalelor, şi precum generalii 
astiel şi dânsa are armata ei — şi aici D-l ministru a 
arătat spre ceata frumoasă a elevelor Preacurioasei 
Mame. Induioşetor a fost când D-l Ministru a rugat pe 
Preacuvioasa şi venerabila Superioară, ca, în numele 
acelor mame, cari au ieşit din şcoala dânsei, să se 
lase îmbrătişată de D-na Puaux. — Corul elevelor a 
executat încă alte cântece patriotice îfranţuzeşti. Mai 
remarcăm îrumoasa cuvântare ținută într'o franceză 
impecabilă de eleva şcoalei, Zoe Zigre, fiica d-lui de- 
can al baroului Oradea, precum şi graţiozitatea cu 
care eleva Rode Bledea a înmânat d-nei Puaux un 
Superb buchet de flori. Serbarea a decurs în nota 
fineţii şi a delicateţii excepţionale, caracteristice edu- 
caţiei franceze 'ce se dă în şcolile maicilor de Sion. 


loc remiterea - decoraţiei : 

Masa festivă. 


La orele 13 Exc. Sa episcopul Frențiu a dat în 
onoarea d-lui ministru Puaux o masă festivă, la care 
au fost invitaţi capii autorităţilor locale: D-l general 
comandant al diviziei C. Eliade, d-l prefect Popoviciu 
(reprezentat prin d-l A. Chirila, directorul prefecturii), 
d-l primar Dr. G. Egri (care fiind bolnav n'a putut 
participa), d-l chestor Dr. Paler Ponoviciu (bolnav şi 
dânsul), d-l consilier Niciu, preşedintele cercului îran- 
co-român, d-l Dr. Const. Pavel, profesor în Baiuş, P. 
Barral şi alţii; presa a fost reprezentată prin d-l Farcu. 

La şampanie Exc. Sa Dr. V. 7. Frențiu a ţinut 
un toast, în care spune, că contra obiceiului său, ne- 
fiind prieten al toastelor, azi, având un oaspe atât de 
distins şi atât de simpatic, nu poate tăcea. Remarcă, 
pe baza experienţei proprii, că între toți diplomaţii din 
România, d-l ministru Gabriel Puaux întruneşte în 
modul cel mai strălucit însușirile unui bun diplomat: 
acea de-a avea o inimă mare. Dânsul cu această inimă 
ştie să câştige cei mai mulţi prieteni pentru Ţara sa. 
De aceea îl felicită şi-i urează mulţi ani. 

D-l ministru G. Puaux, răspunde evidenţiând, că 
de cinci ani de când se află în România, a stăruit 
mult pentru entamarea de tot felul de legături între 
Franţa şi România: economice, financiare, artistice, 
culturale, militare, chiar şi... religioase culturale. Ii 
pare bine, că în persoana Exc. Sale episcopului Fren- 
țiu dela Oradea, a găsit o persoană care, înțelegând 
rostul şi utilitatea acestor din urmă legături, şi-a gă- 
sit un vrednic şi distins colaborator, pentru ce Franţa 
îi este recunoscătoare. li urează mulţi ani. 

A mai toastat prof. Dr. C. Pave!, însuşi cavaler 
al Legiunii de onoare, în numele institutelor culturale 
din Beiuş. Dânsul a evocat în lineamente generale 
naşterea şi desvoltarea relaţiunilor dintre Franţa şi 
România, precum şi sprijinul generos ce l-a acordat 
nobila Franţă totdeauna Ţării noastre. Işi ridică paha- 
rul pentru adâncirea şi prosperarea legăturilor cultu- 
rale dintre Franţa şi România. _ ' 
Conferinţa. 

D-l ministru Puaux de câteori vine la Oradea 
foloseşte prilegiul de-a arăta câte printr'o frumoasă 
conferinţă publicului orădan aspecte de-ale culturii îran- 
ceze. In conferinţa ținută acum în sala festivă a primă- 
riei, tixită de auditor select, a arătat rolul şi contribu- 
ţia spiritului îrancez la civilizaţia Europei. A fos sur- 
prinzător a afla dela un diplomat ca d-l Puaux, că după 
dânsul cheia păcii europene este raportul dintre cele două 


popoare azi în antagonism atât de acut: Franţa şi Ger- 
mania. S'a mai văzut bunăvoința şi solicitudinea Fran- 


ței, de-a găsi soluția cea mai potrivită, pentru norma- 
lizarea raporturilor dintre cele două Ţări. Acest sens 
l-au avut evocările de colaborare reciprocă de odinioară. 
dintre cele două Ţări (idea naţională elaborată de: 
Herder şi răspândită de Madame de Stahl). D-l Puaux: 
nu-şi rezervă în a-şi arăta îngrijorarea faţă de ex- 

creşcenjele naţionalismului exagerat. Preconizează pen- 
îru viitor o politică, care să caute mai mult ceeace 
apropie popoarele, decât ceea le desparte. — Tot ce 
a spus de Puaux despre caracteristicile esenţiale ale 
francezilor : claritate, ordine, generozitate, se potrivesc 
atât de bine şi poporului nostru românesc. A fost emo- 
ționant de sublim, când D-1 Puaux a declarat, că Franţa 
cea acuzată azi de eghemonie, nuw caută să realizeze în 
lume de cât cele trei virtuţi esenţialimente creștine: 
credinja, speranța şi caritalea. — Evident, a fost 
lung şi furtunos aplaudat şi ovaţionat. 


Seara la orele 9 facultatea de drept din locali- 
tate a dat în onoarea d-lui ministru Puaux un reușit 

* banchet, la care s'au rostit frumoase toaste (D-nii Ni- 
ciu, decanul Petrescu-Ercea, Dimitriu şi Bacaloglu). 
— Joi la orele 11: D-l ministru Puaux, care tot tim- 
pul a fost oaspele Exc. Sale episcopului Frențiu, a 
părăsit Oradea, plecând pentru două zile la Budapesta. 


| Noi, clerul şi credincioşii acestei eparhii, suntem 

mândri că ochii nobilei Franţe s'au oprit şi asupra 

acestei dieceze, fiindcă distincţia şi onoarea acordată 
capului ei, se resirânge şi asupra diecezei, care, de 

aceea, bucurându-se împreună cu Exc. Sa episcopul 

diecezan, îi urează acestuia mulți ani fericiți cu 

bine. 

P.T. 








De-ale Anului Sfânt. 


II, 


Anii Sfinţi sau jubilari sunt prilejuri extraordina- 
re de-a întra cu mintea în lumea spiritualităţii şi de-a 
folosi mijloace puternice de îndreptare. Păcătosul, în 
virtutea justiției imanente, simte nevoia inexorabilă 
de-a ispăşi, de-a lua asupra sa sacrificii consimțţite şi 
parcă se simte mai sigur curăţit, dacă aceasta o pri- 
meşte într'un loc mai celebru, într'un. centru de auto- 
ritate spirituală mai mare. Pornind dela această con- 
statare psihologică reală, Sî. Părinte în anul acesta 
extraordinar, când se. împlinesc 1900 de ani dela ră- 
scumpărarea împlinită prin moartea celui ce este de-o 
fiinţă cu Tatăl, a conces, din plenitudinea puterii sale 
sacerdotale şi jurisdicționale, pe care o deţine din voința 
lui Hristos ca şei suprem al împărăției lui Hristos 
pe pământ, o serie de facultăţi şi putinţe de-a deslega 
preoților şi conifesorilor din Roma, unde, în baza ace- 
luiaşi fapt psihologic constatat mai sus, se vor admi- 
nistra în acest an cele mai multe şi mai liniştitoare 
«leslegări. 

»Enunţând An Sfânt, dorim ca credincioşilor din 
Roma, precum şi celor ce vor vizita Roma cu gând 
evlavios, să nu le lipsească nici unul din mijloacele 


trebuincioase la spălarea conştiințelor şi la împăcarea 


cu Dumnezeu, zice Si. Părinte în Decretul său de 
data 30 Ianuarie crt. In acest scop sf. Părinţe decide 
să lărgească puterea confesorilor din Roma, încredin- 
țând- pe Eminenţa Sa Cardinalul Penitenţiar Major, să 
numească şi alţi penitenţiari pentru bazilicele sf. Petru, 
sf. loan, sf. Pavel şi sf. Maria Maggiore, precum şi 
pentru alte biserici din Roma, îndeosebi pentru cele na- 
ționale. Permite apoi, ca penitenţiarii (confesorii) consti- 
tuiți astiei, să aibă puterea de-a deslega în forul intern al 
mărturisirii, pe oricare penitent nu numai dela păca- 
tele şi cenzurile rezervate de drept Papei ori Episco- 
pilor ci şi dela censura numită ab homine. Pentru a 
se putea da însă astiel de deslegări se prescriu anu: 
mite cautele, şi anume: 


Facultăţi speciale pentru confesorii din Roma. 


1. Pe cei căzuţi în excomunicare rezervată în 
mod îoarte special (specialissi modo) Sfântului Scaun 
să nu-i absolve, numai în cazuri urgente şi când re- 
curgerea la Superior ar produce sminteală sau inia- 
marea penitentului. La fel nu pot îi deslegaţi, de- 
cât în sensul canonului 900, preoții, cari au dat, contrar 
dispoziţiei sfintei Penitenţiarii din 16 Nov. 1928, desle- 
gare sacramentală aderenţilor sectei numite »Action 
Francaisec. 

2. Asemenea nu pot fi deslegaţi, decât în împre- 
jurările ca mai sus (sminteală sau infamare), prelaţii, 
cari au jurisdicţiune în forul extern, căzuţi în mod 
public, în  excomunicări rezervate simplu Sfântului 
Scaun. 

3, Ereticii şi schismaticii dogmantizanţi în public 
pot îi deslegați numai in cazul, dacă se lapădă 
(abjură) de erezie şi schismă cel puţin în faţa confe- 
sorului şi repară, sau promit că vor repara, sminteala 
dată prin erezie şi schisma lor. Dacă coniesorul va fi 
în dubiu cu privire la botezul primit în erezie ori 
schismă, să-l remită pe penitent, înainte de deslegare, 
la Cardinalul Vicar General al Romei. 

4. Francmasonii, sau aderenţii altor secte simi- 
lare, nu pot fi deslegaţi, decât în următoarele condi- 
(iuni : abjură secta, repară scandalul şi promit că nu 
vor mai da nici un fel de sprijin sectei abjurate; dacă 
denunţă pe eclesiasticii pe cari îi ştiu membrii ai 
sectei abjurate; ard ori distrug toate cărţile şi in- 
signiile ce le-ar poseda despre secta anumită, ori 
promit serios că vor face aceasta cât de curând 
posibil ; pe urmă dacă primesc canon greu şi obliga- 
țiunea de-a se mărturisi mai des. 

5. Cei ce deţin pe nedreptul averi bisericeşti nu 
pot îi deslegaţi, numai după ce le-au pus la loc,orj 
făgăduesc solemn, că le vor pune cât de curând. 

6. Pot confesorii din Roma deslega, respective 
schimba, cu această ocaziune şi voturile particulare, 
chiar dacă sunt rezervate St-lui Scaun. Pot deaseme- 
nea dispenza sau muta şi votul castităţii perpetue şi 

periecte, emis simplu sau solemn în ordin religios, din 
care apoi a ieşit cineva deslegat fiind de celelalte vo- 
turi, rămânând acesta în vigoare. Votul în prejudiciul 
terțelor persoane să nu se schimbe, zice Sf. Scaun, 
fără învoirea acestora. lar votul de-a nu păcătui, ori alte 
voturi penale, să nu se comuteze, numai dacă lucrul în 
care se schimbă e mai potrivit a reţine dela păcate 
de cât însuşi votul. 

7. Pot dispensa în for sacramental intern dela 
orice iregularitate provenită din delict de tot ascuns, 
precum şi dela iregularitatea de care e vorbă în can. 
985, 4% (omucidere deliberată, avort procurat şi efectiv, 
ori colaboratori la acestea), dar numai cu scopul pen- 
tru ca cel constituit în orduri se poată deprinde aceste 
fără infamare şi fără primejdia srmintelii. 

“8. Pot dispensa în forul intern şi dela piedeca 
consângenităţii ivită din naştere ilicită de grad trei 
colateral până la al şaselea inclusiv, oriental (ori grad 
doi atingând întâiul până la al treilea inclusiv apu- 
sean), dar numai pentru a convalida, nu a încheia 
căsătorie. | 

9. Pot dispensa atât în caz de căsătorie înche- 
iată, ori pentru a încheia căsătorie, dela piedeca crimei 
oculte, fără machinaţiune din partea cutăruiva, dând, 
după renoirea particulară a Soneeneului canon greu şi 
îndelungat. 

10. Pot penitenţiarii din Roma Dent cei ce nu 
ar putea din motive însemnate să viziteze toate bazi- 
licele aşa după cum e prescris pentru dobândirea in- 
dulginţei jubilare, să reducă numărul vizitelor, ori chiar 
să le schimbe în alte lucruri bune şi folositoare, dar 
numai în cazuri cu adevărat motivate. 

11. Mărturisirea ce se recere trebue să fie va- 
lidă şi nu cea paschală ; chiar şi pentru cei ce nu ar 
avea materie suficientă. 

12. Cuminecarea ' poate îi schniibaţali în altă lu- 
crare de evlavie, dacă penitentului îi e fiziceşte impo- 
sibil să se cuminece; ajunge şi cuminecarea numită 
grijanie din urmă (viaticum), nu însă cea obligatoare 
de Paşti. 

13. Aceste facultăţi se dau tuturor penitenţiari- 
lor din Roma, tuturor funcţionariior Sfintei Peniten- 
țiarii aprobaţi pentru mărturisiri, tuturor parohilor din 


Roma, tuturor preoţilor coniesori aprobaţi ai biseri- | 


cilor naţionale, precum şi altor preoţi designaţi pentru 
bisericicile mai mari din Roma. Aceşti confesori vor 
avea scris de-asupra scaunului de mărturisire: Pae: 
nitentiarius Sancti lubilaei. 

14. Aceste facultăți se pot deprinde asupra tu- 
“turor penitenţilor fie de orice rit, dăcă vin cu gândul 
curat de-a câştiga indulgința jubileului. 

15. Aceste facultaţi confesorul aprobat le poate 
depinde in oricare biserică din Roma, unde poate 
asculta licit mărturisiri. 


Aproape aceleași facultăţi se conced şi conieso- 
rilor caselor religisase din Roma. 

Favoruri speciale penlru călugăriţe. 
Bunătatea părintească a Sfântului Părinte, îmm- 
părţitorul principal, din voința dumnezeescului Inte- 
meietor, al darurilor credinţii, s'a întins şi asupra ace- 
lor persoane delicate, cari, fie din cauza vieţii închise 
şi închinate exclusiv lui Dumnezeu şi dragostei aproa- 
pelui, fie din cauza boalei ori a robiei vrăjmajului în 
carea sunt ţinuţi, nu pot călători la Roma. -Bunătatea 
Părintelui comun a voit ca vistieria darurilor iertării 
să li se deschidă şi lor, putând beneficia de darurile 
îndulgenţei jubilare, dacă se vor ruga la intenţiunea 
Sfântului Părinte şi vor îndepline lucrările prescrise . 
de Ordinariat, căruia i se lasă latitudinea a le deter- 
mina. Intenţiunea pentru care cere: sî. Părinte să se 
roage aceste persoane sunt: a) răspândirea şi întări- 
rea Bisericii lui Dumnezeu, b) înțelegerea între con- 
ducătorii popoarelor şi c) pacea şi liniştea întregului 
neam omenesc. Bineînţeles, că mărturisirea şi Cumi- 
necarea pentru a câştiga îndulgenţa e necesară. Aceste 
persoane pot dobândi acasă îndulginţa jubilară de câ- 
teori săvârşesc lucrurile şi rugăciunile prescrise de 
Ordinar (adică lolies guolies). — Li se mai concede 
un favor: mărturisirea pentru indulgință o pot săvârşi 
la confesorul pe care şi-l aleg, fiind acesta prin în- 
săşi această alegere învestit cu aceleaşi facultăţi de-a 
deslega caşi confesorii din Roma, putând deslega dela 
toate rezervatele, afară de acela al ereziei formale ş 
externe. Pot aceşti confesori dispensa şi dela votur 
private ale călugărițelor, pot şi comuta voturile private 
ale acestora şi ale personalului lor de serviciu, ba 
chiar şi ale elevelor lor interne şi semi-interne. 


Persoanele cari pot câştiga îndulginţa jubilară 
acasă sunt: 


1. Toate călugărițele cari trăiesc în mănăstire, 
precum şi toate persoanele aparținătoare Ordului: 
probande, postulante, chiar şi persoanele de serviciu. 

2. Surorile religioase, adică cele cu vot simplu, 
fie în congregaţii de drept pontiiiciu fie în cele de 
drept diecezan, precum şi toate persoanele aparţină- 
toare lor: novice, postulanite etc., până şi elevele in- 
terne şi semi-interne, un însă şi cele externe. | 

3. Oblatele religioase, adică femei cari trăiesc 
în -comunitate, fără voturi, precum şi novicele,. postu- 
lantele etc. şi elevele încredințate creşterii lor. 


4. Toate femeile aparținătoare unui ordin al trei- 
lea regular, cari trăiesc în comunitate şi toate per- 
soanele lor. 


5. Fete şi femei din institute şi asile, deşi nu 
sunt conduse de călugăriţe. 


6. Anachoreţii şi Eremiţii, cari trăiesc în clau- 
sură şi au regula severă ca şi Trapiştii, Camaldu- 
lenzii şi Carthauzianii ; nu însă şi alte ordine mona- 
stice bărbăteşti. 

7. Creştinii de ambe sexe, dacă sunt în robie, 
exil, deportare, sau dacă sunt încarceraţi, ori în case 
de corecţiune, sau osândiţi la muncă silnică; la fel şi 
eclesiasticii puşi la canon în vre-o casă religioasă. 

8. Creştinii de ambe sexe, cari zac în boale, ori 
cei aplicaţi la îngrijirea stabilă a bolnavilor, ori în alte 
institute de caritate publică; muncitorii cari nu pot 
părăsi serviciul; apoi bătrânii cari au plinit 70 de ani. 


Prin aceste am dat, după documentele papale 
(publicate în Acta Apostolicae Sedis, No 1 din 30 
lan. 1933), toate cele necesare de ştiut pentru acest 

însemnat prilej al Anului Sfânt, când atâtea suflete 
pot afla darul mântuirii, iar omenirea întreagă e che- 
mată a-şi ridica mintea la cele cereşti, cunoscând că 
nu cele trecătoare sunt totul, ci peste toate şi după 
toate este suiletul, este Dumnezeu, este spiritualitatea 
şi viaţa de veci, care e singura comoară ce trebue 
s'o aflăm şi s'o dobândim. 

P. Dr. Tăutu.. 














In formarea opiniei publice — presa are rolul 
cel mai covârşitor. Nu e nevoie, credem noi, de-a mai 
arbora o discuţie în acest scop. Toată lumea de bine 
este muli prea convinsă de acest mare şi sfânt adevăr. 

Biserica catolică, prin suveranii săi pontiii, n'a 
încetat nici un moment de-a arăta importanța acestui 
factor de formare a opiniei publice. Pontificii Romei, 
în ultimele decenii, s'au întrecut în a recomanda şi a 
arăta necesitatea unei prese creştine şi catolice. In 
lumea catolică glasul Suveranului Pontifice a avut un 
larg răsunet, şi azi Biserica lui Hristos în lumea în- 
treagă dispune de numeroase organe de publicitate cu 
sute de mii de abonaţi. 

Toată lumea catolică s'a ocupat serios de acea- 
stă chestiune şi realizările făcute sunt uimitoare. In 
“toate ţările s'au găsit oameni entuziaşti, lipsiţi de mij- 
loace materiale, dar erau oameni plini de multă râvnă 
şi dragoste pentru Biserica lui Hristos, oameni cari 
şi-au închinat şi sacrificat tot zelul şi puterea cuvân- 
tului şi scrisului în slujba acestui mare şi sfânt ideal. 

Ca dovadă de entuziasm, este înduioşător să 
amintim aici, un fapt eclatant, vrednic de admirat, in- 
seat, de altiel, chiar în coloanele »Unirei« dela Blaj, 
în numărul din 7 Februarie 1933, pe care »Unirea« 
îl nuneşte „minunea îndrăznelii sfinte“, — şi noi 
“ținem ca acel pesaj să-l reproducem în întregime: 
»Aşa poate îi numită fapta P. Maximilian Koble, că- 
lugăr franciscan din Polonia. Acesta a pornit adeca, 
înainte cu 10 ani, o foaie religioasă: »Cavalerul Ne- 
prihănitei«. A lucrat vâltos la ea, dânsul şi tovarăşii 
săi de călugărie. La început au scus-o numai în 5000 
de exemplare. Şi-au câştigat însă în curând mari şi 
multe simpatii în lumea cetitorilor, cari s'au toi în- 
mulţit, şi şi-au plătit creştineşte abonamentele. După 
cinci ani apostolie gazetărească, P. Koble şi fraţii de 
călugărie sau apucat să-şi zidească, cu mâinile pro- 
prii, o mănăstire nouă. In scurtă vreme şi asta a fost 
gata, cu apartamente anume pentru tipografie, unde-și 
tipăresc acum gazeta în 600.000 (şasesutemii) de exem- 
plare. — Plinirea unui deceniu dela pornirea cu gând cu- 
rat şi cu încredere tare în ajutorul lui Dumnezeu — 
mai încape îndoială ? — e un moment de sfântă sa- 
tisfacţie pentru curagioşii fii ai Sărăcuțului din »Assisis, 
— exclamă plin de admiraţie un redactor al »Unireic«. 

Acum să pornim, de unde aveam intenţia să în- 


Entuziasmul deficitar. 


cepem articolul nostru, dela marea şi mult anevoioasa 
problemă, anevoioasă nu pentru motive economice-mate- 
riale, ci din lipsă de interes şi entuziasm din partea 
acelora, cari ar fi obligaţi, în primul rând, să se entu- 
ziasmeze pentru acel deziderat unanim al catolici- 
smului românesc, de-a scoate cotidianul catolic, care 
va trebui, odată, să apară la Bucureşti. 


* 


De aproape de cincisprezece ani suntem într'o 
luptă continuă, într'o luptă spirituală cu aceia, cari 
intenționau să lovească în temeliile bisericii noastre 
catolice. Doctrinarii dihoniei confesionale, n'au prege- 
getat, nici un moment, ca să formeze o opinie publică 
duşmănoasă catolicismului, pe care au încercat să-l pre- - 
zinte în aspecte nu prea atrăgătoare. Eram expuşi 
calomniilor şi bârielilor molocilor bisericii catolice. 
Noi cu greu ne puteam şi ne putem apăra, fiind ab- 
solut lipsiţi de organe de publicitate. Micile organe 
din provincie nu contează. Câtă trudă depuneam şi 
câtă mângăiere şi bucurie simțeam în inimele noastre 
când ne reuşea să „vârîim“ câte un articolaş în co- 
loanele marelor ziare din Capitală, pentru apărarea 
cauzei noastre sfinte. 

Nu. ştim cărui fapt trebue să atribuim acest tem- 
belism inexplicabil, ca nici după cincisprezece ani, să 
n'avem cotidianul nostru la Bucureşti. Cum se explică 
această lipsă de interes pentru această împortantă 
chestiune ? Chiar şi duşmanii catolicismului românesc 
au cutezat să afirme, că Biserica unită »n'are la bază 
convingerea existenţei sale.« Desigur, nu pe nedrep- 
tul. Azi parcă se simte lipsa entuziaştilor în Biserica 
Unită. 

Câte probleme mari s'au desbătut în opinia pu- 
blică românească, şi noi ca confesiune încă nu ne-am 
spus cuvântul. Cât a trebuit să îndurăm în urma ca- 
lomniatorilor cotidiani. La toate colțurile, în toate îm- 


“prejurările, la toate ocaziunile suntem atăcaţi şi loviți 


în credința noastră. Numai noi laicii, în contact me- 
reu cu lumea, ştim cât trebue să suferim în urma preju- 
decăţilor unor ignoranți — ignoranţi fără vina lor. A 
noastră e vina, n'am avut curajul să lămurim opinia 
publică românească şi să 'mprăştiem prejudecățile ce - 
planează asupra noastră. = 
Imprejurările dela noi sunt: de tot speciale. Ro- 
mânia Veche a fost o ţară, aproape, eminamente or- 

todoxă. Catolicismul era prea puţin cunoscut —— sau 
mai bine zis greşit cunoscut. In prisma credinţei era 
prezentat ca cea mai hidoasă sectă, iar sub prisma 
naţionalismului ca dușman  Românismului. Aceste 
prejudecăţi n'au dispărut şi mai planează şi azi asupra 
noastră numai şi numai din vina noastră. O lămurire 
a situaţiei se impune. Şi fiindcă toată viaţa noastră 
naţională, culturală etc., pulsează în Capitala Ţării, şi 
aceasta n'o poi ignora nici „regionaliştii noştri“, noi 
trebue să pornim acţiunea de lămurire a opiniei pu- 
blice româneşti din capitala Țării. Organele mici re- 
gionale, nu folosesc aproape la nimic. Sunt cel mult 
organe de interes local, pentru a informa pe coreligio- 
narii noştri, nici decum pe cei de altă confesiune. Ast- 
jel de pretenţii nici nu pot avea. 

Pentru a vedea cum şi cât de bine este infor- 
formată opinia publică românească despre catolicismul 
românesc, trebue să vă arat un fapt întâmplat chiar 
cu Subsemnatul, care a încercat, dar n'a reuşit să 
convingă pe un intelectual român stabilit în Ardeal, 
că Blajul este catolic şi nu ortodox, că mitropolitul 
Blajului este mitropolit catolic şi nu ortodox şi că cei 
mai distinşi bărbaţi ai românismului ardelenesc au 
fost catolici uniţi. Să nu vă miraţi. Noi, în Vechiul 
Regat suntem cunoscuţi şi prezentaţi ca străini şi foarte 
puțini sunt de aceia cari ne cunosc într'adevăr. 

E 

Pentru lămuirea opiniei publice, o mână de en- 
tuziaşti au pornit acţiunea pentru editarea unui coti- 
dian la -Bucureşti. Cu regret trebue să constatăm, că 
încă n'au reuşit. N'au reuşit fiindcă puţini înţeleg 
rosturile vremurilor şi importanţa îaptică a unui co- 
tidiah în Capitală. Este adevărat, că »Agrul« în toate 
congresele sale s'a ocupat de această importantă che- 
stiune. Dureros, însă, nu s'a discutat de tot serios a- 
ceastă chestiune şi hotărîrile luate de congres au fost 
prea de paradă. Aşa, la ultimul congres, ținut la Aiud, 
chiar Dl. Dr. Valer Pop, preşedintele »Agrului« a de- 
clarat, în plină şedinţă, că cel mai târziu în două 
săptămâni, va convoca comitetul de presă la Cluj. 
Nu ştim câror împrejurări se datoreşte, că nici până 
azi comitetul de presă n'a fost convocat, deşi, un. om 
de inimă, se angajese să finanţeze, pe un îimp de un 
an, un ziar săptămânal, care să apară în Capitală. 

Ne doare mult, când trebue să înregistrăm tem- 
belism, îndeosebi la aceia, cari ar îi chemaţi, în pri- 
mul rând, să traducă în fapt acest deziderat unanim. 
Ne poticnim la tot pasul de lipsă de zel şi entuziasm. 
Entuziasmul toate le suplineşte, chiar „condeiele“ cele 
mai iscusite. Nu trebue să ne fie teamă, după cum 
spunea un confrate de-al nostru, că pentru a edita un 
ziar, n'ajunge să ai fonduri şi abonaţi, ci îţi trebuesc 
şi condeie. Noi îl asigurăm, că are aprecieri nu prea 
măgulitoare despre forţele intelectuale ale catolicis- 
mului românesc şi să mărturisim sincer, ne-a uimit 
aceasta apreciere. Faptul e, că avem condeie bune, 


VESTITORUL 


Dee e ue eee pe a e e e i 


7 


pretutindeni, trebuesc numai puşi la treabă şi raliaţi 
la: idee. 


Intenţionat am reprodus, în capul articolului no- 
stru acel pasaj din »Unirea« despre „minunea în- 
drăznelii sfinte,“ pentru a arăta la ce realizări duce |. 
entuziasmul şi pentru ca să încurajăm pe cei entu- 
ziaşti în drumul lor de realizare şi să-i asigurăm, că . 
vor reuşi şi vor duce la bun sfârsit misiunea lor 
sfântă şi idealul nostru al tuturor. Entuziaştii, deci, la 
muncă. Avocat Dr. V. Hetcou. 





CRONICI 


— Răspunsul primit de Exc. Sa Episcopul 
diecezan la felicitarea trimisă Sfântului Părinte 
cu prilejul împlinirii a lor 11 ani dela glorioasa 
sa încoronare: 











Dal Vaticano, 14 febbraio 1933. 
ECCELLENZA REV. MA, i 


Mi € grato assicurare allEccelenza Vostra Rev. 
ma, che il Santo. Padre ha accolto con viva compia- 
cenza l'omaggio dei voti che Ella ha voluto presen- 
targli a nome pure di cotesta Diocesi nell'undecimo 
anniversario della Sua Incoronazione. 

La Santită Sua, mentre ringrazia LE. V. per tale 
riconferma di devozione e di amore filliale, s'allieta 
di impartire, insieme al pastore anche all'amato 
gregge, l'Apostolica Benedizione, auspicio dei divini 
favori. 

Con sensi di sincera e distinta stima mi confermo 

dell'Eccellenza Voastra Rev. ma : 
Servitore 
E. CARD. PACELLI. 


— Dela Comiteiul Diecezan AGRU. In urma 
morții regretatului său preşedinte Dr. Demetriu cândva 
Chiş, şi a demisiei vicepreședintelui local, Comitetul 


; Diecezan AGRU Oradea în şedinţa sa din 22 Febr. 


crt. a hotărît, conform Art. 17 din regulament, insti- 
tuirea unui Comitet de direcţie din 5 membri, care să 
conducă agendele Agrului diecezan până la proximul 
congres diecezan, care va avea loc anul acesta la 
Simleul-Silvaniei între Paşti şi Rusalii. Comitetul de 
direcţie s'a constituit alegându-şi preşedinte pe dl, adv. 
Ștefan Mărcuș, locţiitor de preş. pe dl. prof. Joan 
Bula; secretar: prof. leodor Florea, locţiitor adv. 
Dr. Gh. Bulgăr. Din Comitetul de direcţie mai face 
parte de drept asistentul eclesiastic diecezan Rus. ca- 
nonic Augustin Maghiar ; iar ca membru Păr. Dr. L. 
Tăutu, Comitetul are mandat limitat de-a desvolta ca- 
drele Agrului în dieceză şi aranjarea Congresului die- 
cezan. Corespondenţa este a se trimite pe numele Co- 
mitetului de direcție Agru diecezan — Oradea, Piaţa 
Unirii 3. Palatul episcopiei gr. cat. Coniraţii preoți, 
cari au trebuință de sprijin efectiv la întemeierea vre- 
unei organizaţii locale, n'au decât să se întoarcă către 
acest Comitet de direcţie, care le va sta într'ajutor. 

— Concurs la post de cantor. Curatoratul 
din filiala Mihdieni (parohia Acâş, jud. Sălaj) prin 
aceasta publică concurs pe ziua de 26 Martie crt. la 
postul de cantor, pe-lângă următorul salar: 6 (şase) 
jug. pământ arător, 2 (două) jug. fânaţ, locuinţă cu 
două camere şi bucătărie, cu grădină de 700 st. p, 
şi ştoalele îndatinate. Concurenţii se vor prezinta Du- 
minecă în 26 Martie crt. la biserica din filiala Mi- 
hăieni, cântând la sf. Liturghia. Vor fi preferiţi cei 
cu diplomă de cântăreți. Curatoratul, 


— Dela Agrul catedralei. Credincioasă pro- 
pusului său de-a ţinea în fiecare lună o şezătoare cu 
conferință, organizația Agru de pe lângă parohia ca- 
tedralei a ţinut şi în 29 Februarie crt. o şezătoare 
culturală religioasă în capela din colonia loşia. După 
deschiderea şedinţei, la care s'a prezentat un public 
foarte numeros, prin d-l Joan Marta, preş. organiza- 
ției, d-l Iosif Fersigan revizor şcolar pensionar a 
desvoltat o foarte potrivită conferinţă despre femeie 
ca soţie şi mamă. A spus lucruri foarte preţioase, cu 
o dicțiune energică şi într'un limbaj potrivit cu înţe- 
legerea tuturor. Au urmat apoi coruri cântate de co- 
rul bărbătesc al Academiei de Teologie, recitări de 
elevii şcoalelor primare. Mult au plăcut solourile d-lui 
student Oşan, care dispune de o voce de bariton 
foarte sonoră. Asemenea a plăcut mult şi poezia co- 
mică recitată de elevul Pele Emeric. Părintele Tâutu 
într'o scurtă cuvântare a expus celor adunaţi însemnă- 
tatea alor două momente ce ne stau în faţă: Anul 
Sfânt, publicat de Siântul Părinte al Romei şi inceputul 
postului mare. — Corul teologilor a mai executat o cân- 
tare şi şedinţa a fost ridicată prin d-l preş. Dr. Savu 
Marta, care a mulţumit tuturor pentru concurs. A îost 
o şezătoare foarte reuşită. 

— Din activitatea Agrului Oradea-Olosig. 


Inregistrăm cu' plăcere îrumoasa mişcare ce s'a iniţiat 
în sânul Agrului local Olosig, de-a ţinea în fiecare lună 


“o şezătoare cultural-religioasă în diferitele puncte ale 


parohiei. O atare şezătoare -a avut loc Duminecă în 
5 Martie crt. orele 11!/, la capela din colonia grădi- 
nilor. Şezăioarea s'a deschis prin o cuvântare ocazio- 
nală ținută de d-l prof. Augustin Cosma, vorbind de- 
spre datoria ce o avem în zilele noastre de-a ne alipi 
tot mai mult de sf. Biserică, care ne luminează dru- 
mul mântuirii. Au urmat apoi trei recitări de către 
elevii şcoalei primare No. 8 (cl. 1). D-l profesor 
Teodor Florea şi-a desvoltat apoi cu multă măestrie 
conferința interesantă despre felul cum vede un mirean 
rolul şi misiunea Bisericii în mijlocul lumei de astăzi. 
Au urmat apoi din nou alţi doi elevi cu recitări (cl. 1V). 
A adresat apoi cuvinte bine simţite către auditor Rvs. 
protopop-paroh | Gheorghe Maior, arătând că Bise- 
rica unită n'a fost niciodată duşmănoasă faţă de alte 
confesiuni şi nu va fi nici Agrul, ci va propaga binele 
şi adevărul spre folosul şi fericirea neamului. A în- 

Chis şezătoarea D-l prof. Augustin Cosma, mulţu- 
mind celor prezenţi pentru interesul ce-l arată faţă 
de Biserică şi Agru. 

Increstăm tot cu această ocaziune frumoasa viaţă 
spirituală ce s'a îniiripat în colonia Grădinii în jurul 
capelei instalate în clădirea şcoalei primare No. 8, 
unde liturghia o slujeşte în fiecare Duminecă şi săr- 
bătoare Păr. paroh II Vasile Stan, participând tot- 
deauna un frumos număr de credincioşi: şi cu această 
ocazie s'au mărturisit 37 persoane. Cântările la si. 
Liturghie, precum şi la şezătorile ce se aranjează aici, 
le execută Societatea Sf. Rozar sub conducerea d-lui 
Aurel Şimonca funcţionar. Proxima şezătoare a org. 
Agru — Olosig va avea loc Duminecă în 26 Martie 
la orele 4 d. m. în localul şcoalei primare No. 1 din 
Str. General Holban, când va conferenţia D-l prof. 
Ioan Buta. 

— Noul comitet al Astrului București. A- 
sociația Studenţilor Români-Uniţi A-St-R-U Bucureşti 
începând al 4-lea an de activitate şi-a constituit noul 
comitet precum urmează: Președinte : George Rednic. 
(reales), Viceprejedinte : Lucian Turdeanu, Secretar 
general: Gheorghe Fonta, Secretari de şedinţă: Euge-. 
nia Todică, Emil Şerban, Casier: luliana Sandru, 
Controlor : Octav Leluţiu, Bibliotecar: Ion Ciobanu, . 
Membru în comilet : Laura Simoneiti, Membru de 
drept: (delegatul I.P S. S. Mitroplitului) Pr. Prot,. 
George Dănilă. — Noul comitet a înscris în progra- 
mul să printre principalele puncte intensificarea ac- 
țiunei pentru Cămin, Cor, şezători etc. 

— Revista Astrului — Oradea. Atragem bi-- 
nevoitoarea atenţiune a cititorilor noştri asupra revistei 
scoasă de org, Astru a studenţilor români uniţi din 
Oradea. Revista se prezintă bine şi e mijlocul prin 
care entuziaştii noştri studenţi se străduesc a contri- 
bui la regenerarea concepției morale-sociale de azi. 


— Conferinţe religioase la Beiuş. Aflăm, că la Beiuș.. 
în zilele de 5 Martie—16 Aprilie se va ţinea o serie de confe- 
rințe religioase despre Is. Hristos, Conferinţele le ține Păr. di- 
rector al liceului S$. Vulcan, Dr. Nic. Flueraș în bis. gr. cat. în 
fiecare Duminecă la orele 6!/,. Temele: î. Dzeu şi omul (5- 
Martie). 2. Plinirea vremii (12 Martie). 3. Fiul omului (19 Martie). 
4. Isus D-zeu (26 Mart.). 5. Adevărul și viața (2 Aprilie). 6. 
Cina cea taină (9 Aprilie), 7. Tragedia calvarului (14 Aprilie), . 
8. Triumful (16 Aprilie la sf. Liturghie). La ele sunt invitaţi toţi 
creștinii. 








POŞTA RED. ŞI ADM. 


P. B. București. — Decorarea Excelenței Sale episco-- 
pului Frențiu prin preşedintele republicei franceze cu Legiunea 
de onoare în grad de ofțer nu trebue să vă mire de loc; căci, 
deşi Excelenţa Sa în ultimii trei ani n'a prea făcut mult pentra 
călugării francezi, totuşi atacurile concentrice ale Legii Româ- 
neșii din Oradea au atras atenţiunea ministrului Franţei dela 
București, care și-a zis : Totuși trebue că are merite acest epi 
scop unit în privința culturii franceze, de este așa de vehement : 
atacat de confrații săi din ceealaliă strană ; și a venit decorația, 
Vedeţi, prin urmare, că autorii morali ai acestei decoraţii sunt 
frații dela Legea Românească, Ne iac servicii bune, nu? Ar 
trebui să le fim mulțumitori, Se confirmă încă odată adagiul 





' consacrat prin fapte istorice : Qui mange du pape, s'en meurt. 


Sau cum ar zice Românul: Ura e rău sfetnic. Cu bine! 

